internet vaartha 130 Views
హైదరాబాద్‌ :  లైఫ్‌స్టైల్‌ రంగంలో అగ్ర గామి స్టోర్‌గా వస్తున్న ఈజీబైస్టోర్లను ఇప్పటికే రెండు, మూడోశ్రేణి నగరాలకు విస్తరించామని, దక్షిణభారత్‌లో తమస్టోర్ల సంఖ్యను 12కు పెంచా మని, మరికొన్నింటిని ఏర్పాటుకు సమాయత్తం అవుతున్నట్లు ఈజీబై బిజినెస్‌ హెడ్‌ ఆనంద్‌ అయ్యర్‌ వెల్లడించారు. తెలంగాణ, ఆంధ్రప్రదేశ్‌ మార్కెట్లు తమకు ఎంతో కీలకమని, అందులోనూ తెలంగాణలో తమకు అపారమైన మార్కెట్‌ వనరులున్నట్లు గుర్తించామని, అందుకే తెలంగాణలో విస్తరిస్తున్నట్లు తెలిపారు. ల్యాండ్‌మార్క్‌ గ్రూప్‌ నుంచి కొత్త వాల్యూరిటైల్‌ ఫార్మాట్‌ ఈజీబైను మధ్యతరగతిప్రజలు లక్ష్యంగా చేసుకుని ప్రారంభిస్తామ న్నారు. నవ్‌భారత్‌లో నాన్‌మెట్రోనగ రాలు, పట్టణ ప్రాంతాల్లో కూడా ఈజీబై విస్తరించనున్నట్లు ఆనంద్‌ అయ్యర్‌ వివరించారు. తెలంగాణలోని వరంగల్‌ లో ఈజీబై మెగాస్టోర్‌ను ప్రారంభించిన సందర్భంగా ఆయన మీడియాతో మాట్లాడారు. ల్యాండ్‌ మార్క్‌గ్రూప్‌లోనే లైఫ్‌స్టైల్‌, మాక్స్‌, స్పార్‌ ఇండియా వంటి బ్రాండ్లు ఉన్నాయని ఆయన అన్నారు. తెలంగాణ ప్రాంతంలో తమ పెట్టు బడులు పెంచుతూ కొత్త స్టోర్లను తెరుస్తామని ఆయన అన్నారు. ఈ ప్రాంతంలో వాల్యూ ఫ్యాషన్‌ మార్కెట్‌లో బలమైన ఉనికిని చాటగల మన్న ధీమా వ్యక్తంచేశారు. సుమారు వెయ్యికి పైగా స్టైల్స్‌లో రూ.69 నుంచి రూ.699 ధరల శ్రేణిలో ఉంటాయన్నారు. డిజైన్‌, సీజన్‌కు సం బంధించిన రంగులు ఏర్పాటు చేయడం తమకు మాత్రమే వీలయిందని ఆనంద్‌ అయ్యర్‌ అన్నా రు. ఇప్పటికే బెంగళూరు, చెన్నై ఢిల్లీ, ఎన్‌సిఆర్‌, పుణె వంటి కీలక నగరాల్లో స్పార్‌స్టోర్లలో ఈజీబై లేబుల్‌ను హైపర్‌మార్కెట్లలో విడుదలచేసామ న్నారు. మెన్స్‌వేర్‌, లేడీస్‌వేర్‌, కిడ్స్‌వేర్‌, ఫుట్‌ వేర్‌, ఇతర విడి ఉత్పత్తుల పరంగా ఈజీబై బ్రాండ్‌ కింద విక్రయిస్తామని ఆనంద్‌ అయ్యర్‌ వివరించారు.